กบ ปภัสรา สุดปลื้มใจ น้องเหนือ สอบติดจุฬาฯ สำเร็จตามฝัน
ทำเอาคุณแม่คนสวย กบ ปภัสรา เตชะไพบูลย์ ปลื้มใจสุดๆ เมื่อ น้องเหนือ ดิสรยา เตชะไพบูลย์ ลูกสาวสุดรัก สามารถสอบเข้าคณะนิเทศศาสตร์ สาขาวิชาการจัดการสื่อสาร (หลักสูตรนานาชาติ) จุฬาลงกรณ์มหาวิทยาลัย ได้สำเร็จตามความใฝ่ฝัน งานนี้คุณแม่เลยเผยข่าวดีให้แฟนๆ ได้ปลื้มตามกันไปด้วย,โดย คุณแม่กบ โพสต์ภาพครอบครัวที่มีน้องเหนือและ เอ๋ พรเทพ เตชะไพบูลย์ สามี เป็นจำนวน 10 ภาพ และเขียนข้อความบรรยายไว้ว่า วันนี้เป็นอีกวันที่แม่กับปะป๋า ทั้งลุ้นทั้งตื่นเต้น (แอบเครียด) แทนลูก แม่กับปะป๋าช่วยกันคิดหาคำพูดที่จะให้กำลังใจลูกในการฟังผลจะออกมาบวกหรือลบที่จุฬาลงกรณ์มหาวิทยาลัย แม่กับป๋าเฝ้ารอโทรศัพท์จากลูก ลูกโทรมาเครื่องปะป๋าตอน 11.00 น. แม่กับป๋ากำลังไปเช็งเม้งที่สุสานเตชะไพบูลย์ ลูกโทรมาเครื่องปะป๋า บอกว่าหนูทำได้แล้วปะป๋าแม่ น้ำเสียงตื่นเต้นดีใจ แม่กับป๋ามองหน้ากันไม่มีคำพูดมีแต่ความรู้สึกที่บรรยายไม่ถูกจริงๆ อยากบอกลูกว่าแม่กับปะป๋าดีใจที่สุดในชีวิต,ในช่วงเวลาที่ลูกตรากตรำ อดทนร่ำเรียนพากเพียร ค้นคว้าหาความรู้ติดต่อสอบถามทำทุกอย่างเองหมดโดยที่ไม่ให้แม่กับป๋าช่วยเลย ลูกทุ่มเททุกอย่างแล้วก็เลือกที่จะเรียนที่จุฬาทีเดียวลูกได้ทำความฝันของตัวเองสำเร็จแล้ว แม่กับปะป๋า ภูมิใจในตัวลูกมากนะลูก ลมหายใจของแม่ปะป๋า #นักศึกษาจุฬาลงกรณ์มหาวิทยาลัย #หลักสูตรนิเทศศาสตรบัณฑิต #สาขาวิชาการการจัดการสื่อสาร (หลักสูตรนานาชาติ) คณะนิเทศศาสตร์,
								,
							,จากนั้นก็มีแฟนๆ เข้ามาร่วมแสดงความยินดีเป็นจำนวนมาก พร้อมทั้งชื่นชมในความสวยและเก่งของลูกสาว ซึ่งกบได้ตอบกลับขอบคุณทุกคอมเมนต์ที่มาร่วมแสดงความยินดี บันเทิงไทยรัฐออนไลน์ขอแสดงความยินดีกับครอบครัวเตชะไพบูลย์ด้วยนะจ๊ะ.
ทำเอาคุณแม่คนสวย กบ ปภัสรา ปลื้มใจสุดๆ เมื่อ น้องเหนือ ดิสรยา ลูกสาวสุดรัก สามารถสอบเข้าคณะนิเทศศาสตร์ สาขาวิชาการจัดการสื่อสาร (หลักสูตรนานาชาติ) จุฬาลงกรณ์มหาวิทยาลัย ได้สำเร็จ
กบ ปภัสรา,กบ ปภัสรา เตชะไพบูลย์,น้องเหนือ ดิสรยา เตชะไพบูลย์,น้องเหนือ ลูกสาว กบ ปภัสรา,อินสตาแกรมดารา